Diari Oficial de la Generalitat Valenciana


Sumari del DOGV 9189, del 06-10-2021 (2021/9972)

RESOLUCIÓ de 29 de setembre de 2021, del lletrat major-secretari general, per la qual es convoca un procés abreujat de caràcter públic obert al personal funcionari de carrera al servei de les administracions públiques per a la provisió temporal del lloc de treball número 8102, tècnic o tècnica superior d'auditoria i comptabilitat, adscrit a la Intervenció de les Corts Valencianes (convocatòria de 29.09.2021).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9189

Data del DOGV
:   06-10-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/9972


Data del document
:   29-09-2021

Organisme emissor
:   Corts Valencianes

Tipus de document
:   Resolució

Descriptors 

:   * concurs administratiu

RESOLUCIÓ de 29 de setembre de 2021, del lletrat major-secretari general, per la qual es convoca un procés abreujat de caràcter públic obert al personal funcionari de carrera al servei de les administracions públiques per a la provisió temporal del lloc de treball número 8102, tècnic o tècnica superior d'auditoria i comptabilitat, adscrit a la Intervenció de les Corts Valencianes (convocatòria de 29.09.2021). [2021/9972]  
  
Fent ús de l'atribució que confereix l'apartat 2 de l'article 4 del Reglament per a la selecció del personal interí de les Corts Valencianes, aprovat per l'Acord de la Mesa de les Corts Valencianes de 2 de desembre de 2014 (BOCV número 293, de 05.12.2104), l'interventor de les Corts Valencianes ha formulat sol·licitud per a cobrir temporalment el lloc de treball número 8102, tècnic o tècnica superior d'auditoria i comptabilitat i que, si és aplicable l'article 5 d'aquest reglament, s'opte únicament pel criteri de realitzar una prova relacionada amb les funcions del lloc de treball objecte de la convocatòria.  
  
Aquesta sol·licitud ha donat lloc a l'expedient CV/DRH/FI/2021/02.  
Atès que el lloc de treball de referència es va crear per l'Acord de Mesa de les Corts Valencianes número 872/X, de 4 d'agost de 2020 (BOCV número 99, de 14.08.2020); que l'oferta pública d'ocupació de les Corts Valencianes corresponent a l'exercici 2020, aprovada per l'Acord de la Mesa de les Corts Valencianes número 873/X, de 4 d'agost de 2020 (BOCV número 99, de 14.08.2020), inclou una plaça de tècnic o tècnica superior d'auditoria i comptabilitat (subgrup A1, CD: 22, CE: CV14), adscrita a la Intervenció de les Corts Valencianes; que l'execució de les convocatòries associades a l'oferta pública d'ocupació es pot realitzar fins a final de l'any 2022; que està pendent la convocatòria del procés selectiu corresponent i que, consegüentment, no existeix la llista a la qual es refereix l'article 3 del Reglament per a la selecció de personal interí de les Corts Valencianes.  
  
Atès que l'informe del Departament de Recursos Humans de les Corts Valencianes explicita que, segons el que consta en els expedients curriculars del personal de les Corts Valencianes que es troben en el Departament de Recursos Humans, no hi ha personal funcionari d'aquesta institució que complisca els requisits de titulació necessaris per a poder ocupar el lloc de treball referenciat.  
Atès que no es pot recórrer al concurs intern entre el personal funcionari de les Corts Valencianes previst en l'article 4 del Reglament per a la selecció de personal interí de les Corts Valencianes perquè manquen candidats mitjançant aquest concurs.  
Atès que l'article 5 del Reglament per a la selecció de personal interí de les Corts Valencianes preceptua que quan no es puguen obtenir candidats mitjançant cap dels procediments previstos en els articles anteriors, la Mesa de les Corts Valencianes ha d'aprovar la convocatòria d'un procés abreujat de caràcter públic obert a funcionaris i funcionàries de carrera al servei de les administracions públiques que reunisquen els requisits exigits per al lloc de treball que s'ha de cobrir.  
  
D'acord amb tot això, oït el Consell de Personal i en atenció a l'informe favorable de fiscalització de la Intervenció de les Corts Valencianes, com també a l'informe jurídic emès per l'Assessoria Jurídica, en l'exercici de la competència atribuïda pels articles 87 i 88 de l'Estatut del personal de les Corts Valencianes, text consolidat (BOCV número 320, de 15.11.2018), de conformitat amb l'Acord de la Mesa de les Corts Valencianes número 3.173/IX, de 12 de febrer de 2019, sobre la delegació en el lletrat major-secretari general de la competència per a dictar les resolucions que a la Mesa de les Corts Valencianes li corresponga adoptar en els afers i els expedients en matèria de personal (BOCV número 344, de 15.02.2019) i de conformitat amb els articles 2, 4.2 i 5 del Reglament per a la selecció de personal interí de les Corts Valencianes, resolc:  
  
Primer  
Cobrir provisionalment, mitjançant els procediments de selecció prevists en el Reglament per a la selecció de personal interí de les Corts Valencianes, la vacant del lloc de treball 8102, de tècnic o tècnica superior d'auditoria i comptabilitat, adscrit a la Intervenció de les Corts Valencianes.  
  
Segon  
Convocar, d'acord amb les bases que s'adjunten a aquesta resolució, un procés abreujat de caràcter públic obert al personal funcionari de carrera al servei de les administracions públiques que reunisca els requisits exigits per a la provisió temporal del lloc de treball vacant número 8102, tècnic o tècnica superior d'auditoria i comptabilitat, adscrit a la Intervenció de les Corts Valencianes, mentre no desapareguen les circumstàncies que en motiven el nomenament, es proveïsca amb caràcter definitiu mitjançant el procediment corresponent per funcionari o funcionària o s'amortitze el lloc de treball.  
  
Tercer  
Comunicar aquesta resolució perquè en tinguen coneixement i als efectes oportuns al Consell de Personal, a l'interventor de les Corts Valencianes i a la cap del Departament de Recursos Humans.  
  
Quart  
Publicar aquesta resolució i les bases annexes en la pàgina web de les Corts Valencianes, en el Butlletí Oficial de les Corts Valencianes i en el Diari Oficial de la Generalitat Valenciana.  
Aquesta resolució es pot recórrer davant la Mesa de les Corts Valencianes en el termini d'un mes comptador a partir de l'endemà de la publicació oficial, segons el que hi ha previst en l'article 54 de l'Estatut del personal de les Corts Valencianes.  
  
  
Bases de la convocatòria d'un procés abreujat de caràcter públic obert al personal funcionari de carrera al servei de les administracions públiques per a la provisió temporal del lloc de treball número 8102, tècnic o tècnica superior d'auditoria i comptabilitat, adscrit a la intervenció de les Corts Valencianes  
  
Primera. Objecte  
És objecte d'aquesta convocatòria la selecció, entre el personal funcionari de carrera al servei de les administracions públiques que reunisca els requisits exigits per al lloc de treball convocat, d'una persona aspirant per a cobrir, mitjançant nomenament temporal en comissió de serveis, el lloc de treball número 8102, tècnic o tècnica superior d'auditoria i comptabilitat, adscrit a la Intervenció de les Corts Valencianes, pertanyent al subgrup A1, amb nivell 22 de complement de destinació, complement específic CV-14 i CEDP A1-22-14.  
  
El cessament es produirà quan desapareguen les circumstàncies que en motiven el nomenament, es proveïsca amb caràcter definitiu mitjançant el procediment corresponent per funcionari o funcionària o s'amortitze el lloc de treball.  
Les funcions d'aquest lloc de treball, segons l'Acord de la Mesa de les Corts Valencianes 872/X pel qual es va crear, són les següents:  
  
- En l'àmbit material de la intervenció i sota la direcció i supervisió de l'interventor o interventora de les Corts Valencianes, funcions d'estudi, elaboració d'informes, assessorament i proposta i, específicament, les següents:  
· Desenvolupar funcions relatives al control intern de l'activitat economicofinancera de les Corts Valencianes.  
· Realitzar funcions d'auditoria i control financer, en general, de les institucions, entitats o organismes públics a l'actuació dels quals estenga les seues funcions la Intervenció de les Corts Valencianes.  
· Executar funcions relatives a la gestió de la comptabilitat pública de les Corts Valencianes; en particular, li correspondrà elaborar els estats financers anuals de les Corts Valencianes.  
· Formular propostes i informes d'anàlisis sobre els estats financers que les institucions, les entitats o els organismes públics a l'actuació dels quals la Intervenció de les Corts Valencianes estenga les funcions.  
  
- La responsabilitat de la coordinació, execució, control del treball i custòdia de la documentació tramitada pel personal adscrit a la Intervenció de les Corts Valencianes, tot això amb relació a les funcions que el Reglament de les Corts Valencianes (text actualitzat per Acord de la Mesa de les Corts Valencianes número 3.262/IX, de 17 d'abril de 2019, BOCV número 360, de 10 de maig de 2019, d'ara endavant l'RCV), els Estatuts de govern i règim interior de les Corts Valencianes (aprovats per Acord de la Mesa de les Corts Valencianes número 275/X, de 29 d'octubre de 2019, BOCV número 40, de 20 de novembre de 2019, d'ara endavant els EGRI-CV), la normativa que es dicte en desplegament d'aquests o altres normes que siguen aplicables assignen a la Intervenció de les Corts Valencianes.  
- Aquelles funcions adequades a la titulació exigida per al lloc que, sent anàlogues a les anteriors, estant-hi implícites o tenint caràcter instrumental per a exercir-les, li assigne la persona responsable de la Intervenció de les Corts Valencianes, el lletrat o lletrada major o s'establisquen en l'RCV, els EGRI-CV, les normes que es dicten en desenvolupar-los o qualsevol altra norma legal que li siga aplicable.  
  
Segona. Requisits de les persones aspirants  
Per a ser admès o admesa al procés abreujat de caràcter públic cal reunir els requisits següents:  
a) Ser funcionari o funcionària de carrera al servei de les administracions públiques.  
b) Ser titular d'una plaça de tècnic o tècnica superior d'auditoria i comptabilitat o similar o posseir una titulació acadèmica de grau superior que acredite formació específica en auditoria i comptabilitat, com ho són les titulacions acadèmiques que es relacionen a la taula següent:  
Tercera. Sol·licituds i termini de presentació  
Les persones que desitgen participar en el procediment de provisió han de presentar la sol·licitud, el model de la qual figura com a annex, dirigida al lletrat major-secretari general de les Corts Valencianes, en el Registre de les Corts Valencianes, carrer de la Llibertat, s/n, de València.  
La sol·licitud ha d'anar acompanyada dels documents que acrediten fefaentment els requisits exigits. Documentació que cal adjuntar-hi:  
  
- Certificat de la condició de funcionari o funcionària de carrera  
- Certificat que acredite la titularitat d'una plaça de tècnic o tècnica superior d'auditoria i comptabilitat o, si escau, fotocòpia compulsada de la titulació exigida com a requisit per a ser admès o admesa a aquest procediment.  
La relació de mèrits ha de seguir l'ordre en què apareixen en la base sisena, primera fase: baremació dels mèrits al·legats per les persones aspirants.  
El termini de presentació de sol·licituds és de deu dies hàbils, comptadors des de l'endemà del dia de la publicació de la resolució de convocatòria en el Butlletí Oficial de les Corts Valencianes, en el Diari Oficial de la Generalitat Valenciana i en la pàgina web de les Corts Valencianes (www.cortsvalencianes.es).  
Les publicacions que hagen de realitzar-se al llarg d'aquest procediment s'han de fer en la pàgina web esmentada.  
  
Quarta. Comissió de valoració  
La comissió de valoració està composta pels membres següents:  
  
- Francisco J. Visiedo Mazón, lletrat major-secretari general de les Corts Valencianes  
- Álvaro Cuadrado González, interventor de les Corts Valencianes  
- Juan Antonio Martínez Corral, lletrat de les Corts Valencianes i director de Personal  
- Genoveva Navarro Contreras, funcionària de carrera, representant designada pel Consell de Personal  
- Asunción Cabedo Llorens, cap del Departament de Recursos Humans, que actua com a secretària de la comissió  
Tots els membres de la comissió de valoració actuen amb veu i vot.  
  
La comissió de valoració, per a complir millor els seus fins, pot, quan ho estime necessari o convenient, demanar l'assessorament d'especialistes, que actuen amb veu, però sense vot.  
Aquesta comissió se sotmet, en la composició i el funcionament, al que hi ha disposat per a òrgans col·legiats en la Llei 40/2015, d'1 d'octubre, de règim jurídic del sector públic, i al que hi ha disposat en la normativa que hi és aplicable.  
  
Cinquena. Procediment de selecció  
Al llarg de la setmana següent a la finalització del termini de presentació de sol·licituds, el lletrat major-secretari general ha de convocar la comissió de valoració perquè inicie immediatament el procediment de selecció. Una vegada constituïda la comissió de valoració, ha de verificar que les persones concursants reuneixen els requisits i les condicions exigits per a participar en el concurs de mèrits.  
El procediment de selecció, de conformitat amb el que disposa l'article 5 del Reglament per a la selecció de personal interí de les Corts Valencianes, consisteix a realitzar una prova que tinga relació directa amb les funcions a exercir en el lloc de treball número 8102, tècnic o tècnica superior d'auditoria i comptabilitat, adscrit a la Intervenció de les Corts Valencianes.  
La prova s'estructura en dues parts:  
?Primera part: consisteix a contestar per escrit vuit preguntes relacionades amb les funcions pròpies del lloc de treball número 8102, tècnic o tècnica superior d'auditoria i comptabilitat, adscrit a la Intervenció de les Corts Valencianes, que cal cobrir.  
Per a realitzar aquesta part, les persones aspirants disposen d'un màxim de dues hores.  
Aquesta part es qualifica fins a un màxim de 4,00 punts.  
En les contestacions es valora el coneixement de la normativa aplicable, la correcció en l'ús dels conceptes relacionats amb el contingut de les funcions del lloc de treball número 8102 i l'argumentació per a motivar les respostes.  
?Segona part: consisteix en la resolució motivada per escrit d'un cas pràctic sobre matèries relacionades amb les funcions pròpies del lloc de treball número 8102, tècnic o tècnica superior d'auditoria i comptabilitat, adscrit a la Intervenció de les Corts Valencianes, que cal cobrir.  
  
Per a realitzar aquesta part, les persones aspirants disposen d'un màxim de dues hores.  
Aquesta part es qualifica fins a un màxim de 6,00 punts.  
En les contestacions es valora el coneixement de la normativa aplicable, la correcció en l'ús dels conceptes, els procediments i l'argumentació per a motivar les respostes.  
La prova, integrada per les dues parts referenciades, es qualifica fins a un màxim de 10,00 punts i cal obtenir una puntuació total mínima de 5 punts per a superar-la. Les persones que no obtinguen la puntuació mínima referida queden excloses del procés selectiu.  
La puntuació assignada per la comissió de valoració per a la prova és la resultant de la mitjana de la suma de les puntuacions atorgades per cadascun dels membres.  
La convocatòria de la prova s'ha de comunicar amb un termini mínim de 48 hores.  
  
Sisena. Nomenament  
Finalitzada l'avaluació de les persones aspirants, la comissió de valoració ha d'elaborar la proposta de nomenament provisional per a exercir el lloc de treball oferit a la persona que haja obtingut la qualificació més alta, proposta que s'ha d'elevar al lletrat major-secretari general, en virtut de l'Acord de Mesa de les Corts Valencianes número 3.173/IX, de 12 de febrer de 2019 (BOCV número 344, de 15.02.2019), a l'efecte de formalitzar el nomenament interí o l'adscripció en comissió de serveis, una vegada obtinguda l'autorització que corresponga de l'administració d'origen.  
L'acord de resolució del procés abreujat de caràcter públic i adscripció provisional ha de proposar al lletrat major la data en què la persona nomenada ha de prendre possessió i començar a exercir el lloc de treball.  
  
Setena. Protecció de dades de caràcter personal  
D'acord amb la legislació europea i espanyola en protecció de dades de caràcter personal, les Corts Valencianes, en qualitat de responsable, tracten les dades facilitades per les persones aspirants.  
Aquestes dades es tracten amb l'única finalitat de gestionar les sol·licituds i posteriorment participar en el procés selectiu organitzat per les Corts Valencianes. Així mateix, s'han d'utilitzar per a gestionar les llistes de selecció.  
El nom i els cognoms; les quatre xifres numèriques aleatòries del document nacional d'identitat, el número d'identitat d'estranger, el passaport o un document equivalent; l'admissió o no a aquest procés de provisió; el motiu de l'exclusió; els resultats de les diferents fases del procés selectiu; la valoració dels mèrits; la puntuació final; l'ordre en el resultat; com també la inclusió en la llista d'espera resultant del procés selectiu es poden publicar en:  
- El tauler d'anuncis de les Corts Valencianes, segons estableix l'article 45.1.b de la Llei 39/2015, d'1 d'octubre, del procediment administratiu comú de les administracions públiques  
- En el lloc web institucional, de conformitat amb el que s'estableix per la Llei 39/2015, d'1 d'octubre, del procediment administratiu comú de les administracions públiques  
- En el Butlletí Oficial de les Corts Valencianes  
La base legal per a tractar les dades de caràcter personal de les persones aspirants, amb les finalitats abans esmentades, és la signatura de la sol·licitud d'admissió al procés de provisió i, amb això, l'acceptació de les bases de la convocatòria. Així mateix, les Corts Valencianes estan legitimades per a tractar les dades personals dels candidats sobre la base del compliment de les obligacions legals que regeixen els processos de selecció en el sector públic.  
Les dades de caràcter personal aportades per les persones aspirants es conserven, com a mínim, el temps necessari per a atendre possibles reclamacions i recursos del procés de provisió i, més enllà, durant el temps necessari per a complir les obligacions legals pertinents que se'n deriven. Aquestes no es cedeixen o comuniquen a tercers, excepte en els supòsits legalment previstos.  
Les persones aspirants al lloc de treball número 8102, tècnic o tècnica superior d'auditoria i comptabilitat, poden exercitar els seus drets d'accés, rectificació, supressió i portabilitat de les dades, de limitació i oposició a tractar-les, com també a no ser objecte de decisions basades únicament en el tractament automatitzat de les seues dades, quan pertoquen. A aquest efecte, han de presentar un escrit en el Registre General de les Corts Valencianes (plaça de Sant Llorenç, número 4, 46014 València). En l'escrit s'ha d'especificar quin d'aquests drets sol·licita que se satisfaça i, alhora, ha de mostrar o, en cas d'enviament postal, acompanyar fotocòpia del DNI o document identificatiu equivalent. Si s'actua mitjançant representant, legal o voluntari, ha d'aportar també el document que acredite la representació i el seu document identificatiu. Així mateix, si considera vulnerat el dret a la protecció de dades personals, pot interposar una reclamació davant del delegat de protecció de dades de les Corts Valencianes (ybihqxqbkpqyqanecqv@jhmtl.rk) o, si escau, davant l'Agència Espanyola de Protecció de Dades (www.aepd.es).  
  
Vuitena. Recursos  
Contra les actuacions de la comissió de valoració es pot interposar recurs davant la Mesa de les Corts Valencianes en el termini d'un mes comptador a partir de l'endemà de publicar-les en el tauler d'anuncis o es notifiquen, segons el que hi ha previst en l'article 54 de l'Estatut del personal de les Corts Valencianes, text consolidat (BOCV número 320, de 15.11.2018).  
  
Palau de les Corts Valencianes. València, 29 de setembre de 2021.- El lletrat major-secretari general: Francisco J. Visiedo Mazón.  
  
  
Annex I  
  
Sol·licitud per a participar en la convocatòria del procés abreujat de caràcter públic obert a funcionaris i funcionàries de carrera al servei de les administracions públiques per a la provisió temporal del lloc de treball número 8102, tècnic o tècnica superior d'auditoria i comptabilitat, adscrit a la Intervenció de les Corts Valencianes (convocatòria de 29.09.2021)  
  
COGNOMS I NOM:  
DNI:  
ADREÇA:  
TELÈFON:  
CORREU ELECTRÒNIC:  
  
  
ADMINISTRACIÓ D'ORIGEN  
ADMINISTRACIÓ:  
LLOC DE TREBALL:  
  
  
DOCUMENTACIÓ QUE S'HI ACOMPANYA:  
Certificat de la condició de funcionari o funcionària de carrera  
Certificat de la titularitat d'una plaça de tècnic/a superior d'auditoria i comptabilitat  
Fotocòpia compulsada de la titulació exigida como a requisit  
 del procediment  
  
  
La persona que subscriu sol·licita participar en la convocatòria del procés abreujat de caràcter públic obert a funcionaris i funcionàries de carrera al servei de les administracions públiques per a la provisió temporal del lloc de treball número 8102, tècnic o tècnica superior d'auditoria i comptabilitat, adscrit a la Intervenció de les Corts Valencianes, i declara que compleix tots els requisits establits en les bases de la convocatòria.  
  
  
\_\_\_\_\_\_\_\_\_\_\_\_\_\_\_\_\_, \_\_\_\_\_ de \_\_\_\_\_\_\_\_\_\_\_\_\_\_\_\_\_\_\_\_\_\_ de 2021  
  
La persona sol·licitant  
  
Signatura: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
  
AL LLETRAT MAJOR-SECRETARI GENERAL  
De conformitat amb el que hi ha disposat en la legislació sobre protecció de dades de caràcter personal, el responsable del tractament de les vostres dades són les Corts Valencianes. Les dades es tracten amb la finalitat de gestionar el procediment de provisió temporal del lloc de treball número 8102, tècnic o tècnica superior d'auditoria i comptabilitat, adscrit a la Intervenció de les Corts Valencianes, com també per a l'exercici de les funcions pròpies en l'àmbit de les seues competències. La legitimació per a l'ús de les vostres dades està basada en l'exercici de poders públics atorgats a aquesta entitat i el consentiment de la persona interessada. Se cedeix informació a altres administracions públiques o en cas d'obligació legal. Els resultats es publiquen si així es considera. Les dades es conserven en l'arxiu de la institució durant els terminis definits en la normativa pròpia de gestió documental. Les persones interessades poden exercitar els seus drets d'accés, rectificació, supressió, oblit i limitació del tractament, mitjançant instància presentada davant del Registre General de les Corts Valencianes. Així mateix, en cas de considerar vulnerat el vostre dret a la protecció de dades personals, podeu interposar una reclamació davant del nostre delegat de protecció de dades (cvpomukaxypcjppeebo@sqavt.td) o, si escau, davant de l'Agència Espanyola de Protecció de Dades (www.agpd.es).